CELEX: 32007R0323
Language: el
Date: 2007-03-26 00:00:00
Title: Κανονισμός (ΕΚ) αριθ. 323/2007 της Επιτροπής, της 26ης Μαρτίου 2007 , για την τροποποίηση του παραρτήματος V του κανονισμού (ΕΚ) αριθ. 850/2004 του Ευρωπαϊκού Κοινοβουλίου και του Συμβουλίου για τους έμμονους οργανικούς ρύπους και την τροποποίηση της οδηγίας 79/117/ΕΟΚ (Κείμενο που παρουσιάζει ενδιαφέρον για τον ΕΟΧ )

27.3.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 85/3
            
         ΚΑΝΟΝΙΣΜΌΣ (ΕΚ) αριθ. 323/2007 ΤΗΣ ΕΠΙΤΡΟΠΉΣ
   της 26ης Μαρτίου 2007
   για την τροποποίηση του παραρτήματος V του κανονισμού (ΕΚ) αριθ. 850/2004 του Ευρωπαϊκού Κοινοβουλίου και του Συμβουλίου για τους έμμονους οργανικούς ρύπους και την τροποποίηση της οδηγίας 79/117/ΕΟΚ
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 850/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για του έμμονους οργανικούς ρύπους και την τροποποίηση της οδηγίας 79/117/ΕΟΚ (1), και ιδίως το άρθρο 7 παράγραφος 6 και το άρθρο 14 παράγραφος 3,
   Εκτιμώντας τα ακόλουθα:
   
               (1)
            
            
               Όπως ορίζεται στο μέρος 1 του παραρτήματος V του κανονισμού (ΕΚ) αριθ. 850/2004, οι εργασίες που ορίζονται στο μέρος 2 του εν λόγω παραρτήματος μπορούν, επίσης να απαιτούν, σε ορισμένες περιπτώσεις, εργασίες προεπεξεργασίας. Ως εκ τούτου, το μέρος 2 του παραρτήματος V πρέπει να τροποποιηθεί ανάλογα.
            
         
               (2)
            
            
               Τα μέτρα που προβλέπονται στον παρόντα κανονισμό είναι τα καταλληλότερα για να εξασφαλίσουν υψηλά επίπεδα προστασίας.
            
         
               (3)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που συνεστήθη βάσει του άρθρου 18 της οδηγίας 75/442/ΕΟΚ του Συμβουλίου, της 15ης Ιουλίου 1975, περί των στερεών αποβλήτων (2),
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα V του κανονισμού (ΕΚ) αριθ. 850/2004 τροποποιείται όπως ορίζεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει τη δωδεκάτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 26 Μαρτίου 2007.
      
         
            Για την Επιτροπή
         
         Σταύρος ΔΉΜΑΣ
         
            Μέλος της Επιτροπής
         
      
   
   
      (1)  ΕΕ L 158 της 30.4.2004, σ. 7. Διορθώθηκε στην ΕΕ L 229 της 29.6.2004, σ. 5. Κανονισμός όπως τροποποιήθηκε τελευταία με τον κανονισμό (ΕΚ) αριθ. 172/2007 του Συμβουλίου (ΕΕ L 55 της 23.2.2007, σ. 1).
   
      (2)  ΕΕ L 194 της 25.7.1975, σ. 39. Οδηγία όπως τροποποιήθηκε τελευταία με τον κανονισμό (ΕΚ) αριθ. 1882/2003 του Ευρωπαϊκού Κοινοβουλίου και του Συμβουλίου (ΕΕ L 284 της 31.10.2003, σ. 1).
   ΠΑΡΑΡΤΗΜΑ
   Στο μέρος 2 του παραρτήματος V του κανονισμού (ΕΚ) αριθ. 850/2004, μετά την πρώτη φράση προστίθεται η ακόλουθη παράγραφος:
   
      «Οι εργασίες προεπεξεργασίας που προηγούνται της μόνιμης αποθήκευσης δυνάμει του παρόντος μέρους του παρόντος παραρτήματος, δύνανται να διεξαχθούν, υπό την προϋπόθεση ότι ουσία εγγεγραμμένη στο παράρτημα IV που είναι απομονωμένη από τα απόβλητα κατά την προεπεξεργασία, διατίθεται μεταγενέστερα σύμφωνα με το μέρος 1 του παρόντος παραρτήματος. Επιπλέον, οι εργασίες ανασυσκευασίας και προσωρινής αποθήκευσης δύνανται να πραγματοποιούνται πριν από την εν λόγω προεπεξεργασία ή πριν από την μόνιμη αποθήκευση, βάσει του παρόντος μέρους του παρόντος παραρτήματος.».